́ви, всеми́лостивая гпс̑жѐ, вся́къ гра́дъ и страну̀ ѿ гла́да, я́звы, тру́са, пото́па, ѻгня̀, меча̀ и ины́я ка́зни вре́менныя и вѣ́чныя, мт҃рнимъ твои́мъ дерзнове́ніемъ гнѣ́въ бж҃ій ѿ на́съ ѿвраща́ющи:та́кожде и ѿ душе́внагѡ разслабле́нія, ѡбурева́нія страсте́й и грѣхопаде́ній свободѝ рабы̂ твоя̂, я́кѡ да непреткнове́ннѡ во вся́комъ бл҃гоче́стіи пожи́вше въ се́мъ вѣ́цѣ, и въ бу́дущемъ вѣ́чныхъ бла̂гъ сподо́бимся, бл҃года́тію и чл҃вѣколю́біемъ сн҃а твоегѡ̀ и бг҃а, єму́же подоба́етъ вся́кая сла́ва, че́сть и поклоне́ніе, со безнача́льнымъ єгѡ̀ ѻц҃е́мъ и прест҃ы́мъ дх҃омъ, ны́нѣ и при́снѡ и во вѣ́ки вѣкѡ́въ